CONTINUTUL PLANULUI BAZINAL de aparare împotriva inundatiilor, gheturilor secetei hidrologice, accidentelor la constructii hidrotehnice si poluarilor accidentale, întocmit de catre Directiile de Ape din cadrul Administratiei Nationale "Apele Române" Art 1 - Planul de aparare pe bazine hidrografice se constituie prin asamblarea planurilor judetene de aparare privind sistemul informational si de exploatare a constructiilor hidrotehnice în conditii de ape mari si cuprinde: 1 tabelul nominal cuprinzând conducerea Directiei de Ape si membrii Centrului operativ pentru situatii de urgenta, cu adresele si telefoanele (fix si mobil) de la domiciliu; 2 tabelul nominal cuprinzând componenta comitetelor judetene pentru situatii de urgenta si a Grupurilor de suport tehnic - din bazinul respectiv - mijloacele de telecomunicatii si telefoanele (fix si mobil) de la serviciu si de la domiciliu ale membrilor acestora, astfel încât sa se asigure în toate conditiile comunicarea prognozelor si avertizarilor la comitetele judetene; 3 tabelul cu mijloacele de comunicatie existente la centrele operative ale Directiilor de Ape, Sistemelor de Gospodarire a Apelor, unitatilor teritoriale ale Administratiei Nationale a Îmbunatatirilor Funciare, SC HIDROELECTRICA SA, etc ; 4 schema sinoptica a sistemului informational hidrometeorologic pe ansamblul bazinului hidrografic, cuprinzând unitatile meteorologice si hidrologice din bazin, comitetele judetene, municipale, orasenesti, comunale si obiectivele ce trebuie avertizate direct, precum si legaturile cu Centrul operativ al Administratiei Nationale "Apele Române", Institutul National de Hidrologie si Gospodarire a Apelor si cu Centrul operativ pentru situatii de urgenta din Ministerul Mediului si Gospodaririi Apelor, precum si cu Directiile de Ape vecine si organele de ape din tarile vecine; 5 harta sistemului informational hidrometeorologic, întocmita la o scara de 1:200 000 sau 1:100 000, care cuprinde toate amenajarile hidrotehnice ce pot produce inundatii sau care au rol de aparare, amplasarea statiilor si posturilor hidrometrice si pluviometrice; 6 lista statiilor hidrometrice din reteaua nationala si de exploatare pe fiecare curs de apa, din vârf de bazin pâna la varsare, cu marimile caracteristice de aparare aferente, înscrise în urmatoarea ordine: statie avertizoare, urmata de statiile locale avertizate cu indicarea obiectivelor pentru care au fost stabilite, corelatia dintre acestea; 7 reguli de exploatare coordonata pe timp de ape mari cu indicarea restrictiilor în exploatarea sistemelor hidrotehnice Vor fi mentionate regulile de exploatare pe fiecare curs de apa, din vârful de bazin pâna la varsare, sau pâna la frontiera, de la frontiera la varsare, dupa caz (regulile de exploatare a acumularilor permanente si nepermanente existente pe cursul respectiv, indiferent de detinator, inclusiv în situatii de avarii, indicându-se mijloacele de alarmare existente la baraj si în aval, reguli de exploatare la gheturi) Se vor indica restrictiile în functionarea sistemelor de desecare pe timp de ape mari, zonele de inundare dirijata, precum si functionarea derivatiilor existente; 8 extrase din regulamentele privind apararea împotriva inundatiilor produse de cursuri de apa ce formeaza frontiera sau sunt întretaiate de aceasta, precum si din regulamentele privind transmiterea datelor si informatiilor meteorologice si hidrologice din zonele de frontiera; 9 chei limnimetrice pentru fiecare statie hidrometrica, graficele de corelatie dintre marimile zonale si locale de aparare; 10 profiluri longitudinale pe cursurile de apa care sa contina linia talvegului, linia malurilor la debite medii, curbele suprafetei libere a apei la probabilitati caracteristice (1%, 5% si 10%) cu pozitionarea posturilor hidrometrice si a constructiilor hidrometrice existente; 11 lista cuprinzând obiectivele inundabile, cu indicarea cotelor de aparare locale si zonale (tabelar); 12 planul de prevenire si combatere a poluarilor accidentale; 13 planul de restrictii si folosire a apei în perioade deficitare; Art 2 - Planurile de aparare pe bazine hidrografice se întocmesc de catre Directiile de Ape, se verifica de catre Administratia Nationala "Apele Române" si se aproba de Comitetul ministerial pentru situatii de urgenta 